Teenuse

Teenuse on küla  Rapla maakonnas Märjamaa vallas Kasari jõe ääres. 
pisi|Kasari jõgi - vaade Altkülast Teenuse suunas
1977. aastal liideti Teenuse külaga Kimaru.

Külas tegutseb Teenuse raamatukogu. Raamatukogu asub Teenuse mõisas, kus tegutses kuni 1996. aastani Teenuse kool. 
pisi|Teenuse kooli mälestustahvel Teenuse mõisa seinal
pisi|Teenuse mõis
Aastatel 1947–1996 tegutses külas Teenuse hüdromeetriajaam.

Külas asuvad Teenuse sild (ületab Kasari jõge) ja Punane sild (ületab Luiste jõge).

Külas asuvad kaks mälestuskivi - küla esmamainimisele aastal 1456 ja teise maailmasõja alguses, 10. juulil 1941 Teenusel langenud eestlastele .

 Kogukondlik tegevus 
2015. aastal valis Märjamaa vald heakorrakonkursil Teenuse küla aasta külaks.

2017. aastal esitas MTÜ Raplamaa Külade Liit Teenuse küla MTÜ Eesti Külaliikumine Kodukant Aasta küla konkursile, kus Teenuse pälvis rahva lemmikküla valimisel teise koha.

2017. aastal võitis Teenuse küla esitatud projekt „Teenuse mõis – hubasus tõmbab“ rahvahääletuse tulemusel Märjamaa valla kaasava eelarve 2017 konkursi, mille abil korrastati Teenuse mõisa siseruume.

2023. aastal valis Siseministeerium Teenuse 2022. aasta Eesti parima naabrivalvega külaks.

Teenuse Naiste Ühenduse ja Maris Leemetsa koostatud ja välja antud kogukonnaraamat "Jõeäärsed jutud" pälvis 2023. aastal tunnustuse "Raplamaa Aasta Tegu". 
pisi|Maris Leemets "Jõeäärsete juttude" raamatuesitlusel Kullamaa raamatukogus
pisi|Aja- ja kodulooraamat "Jõeäärsed jutud" (2023)
2024. aastal valiti Teenuse, Luiste ja Urevere külavanem Maris Leemets Maalehe ja Coopi korraldatud konkursi "Kogukonna hing 2024" nominendiks  ning Raplamaa Aasta Sädeinimeseks.

Vaata ka
Teenuse jõgi

 Galerii 

Viited

Kategooria:Märjamaa vald
Kategooria:Rapla maakonna külad